નવસારી પાલિકાનો હાલનો સૌથી મહત્વાકાંક્ષી બહુચર્ચિત પ્રોજેક્ટ રીંગરોડ છે. વિરાવળથી ભેંસતખાડીનો 800 મીટરનો રોડ 11 વર્ષ અગાઉ બનાવ્યા બાદ છેલ્લા કેટલાક સમયથી પ્રકાશ ટોકીઝથી વિરાવળ વચ્ચેનાં 2.6 કિલોમીટરનો માર્ગ બનાવવાની તજવીજ હાથ ધરી છે. આ માર્ગ ઉપર પુરાણ કરી મટીરીયલ નાંખવાની કામગીરી લગભગ પૂરી થઇ છે. જોકે રોડ બનાવવા આડે રૂસ્તમવાડી નજીક એક શિવમંદિરનો કેટલોક ભાગ તથા કાશીવાડી નજીકનાં ચાર ઘરો આવે છે. આ ચાર ઘરોનાં કથિત દબાણને હટાવવા બુધવારે મોટે ઉપાડે નવસારી પાલિકાએ સાધન સરંજામ લઇ સ્ટાફને દોડાવ્યો હતો. જોકે રહીશો તથા ખાસ કરીને કોંગ્રેસી કોર્પોરેટરોએ વિરોધ કરતાં ડીમોલીશન કરી શકાયું ન હતુ.